Naziv obveznika: OPĆINA MARTIJANEC

Poštanski broj i mjesto sjedišta obveznika: 42 232 MARTIJANEC

Adresa sjedišta: Varaždinska 64, Martijanec

Šifra općine: 85

Broj RKP-a: 31729

Matični broj: 02654466

OIB: 67582103920

Šifra djelatnosti: 8411- Opće djelatnosti javne uprave

Žiro račun: HR47 2390 0011 8085 0000 5 – račun otvoren kod Hrvatske poštanske banke d.d.

**B I LJ E Š K E**

**uz financijsko izvješće Proračuna Općine Martijanec**

**za razdoblje I-III 2021. godine**

**1. Uvodna bilješka**

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 03/15, 93/15, 135/15, 2/17, 28/17, 112/18, 126/19, 145/20 i 32/21) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. ožujka 2021. godine od Ministarstva financija (KLASA: 400-02/21-01/25, URBROJ: 513-05-03-21-1 od 01. travnja 2021. godine sastavljen je Financijski izvještaj Općine Martijanec za razdoblje siječanj - ožujak 2021. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Bilance (Obrazac BIL),
* Bilješki.

Proračun Općine Martijanec za 2021. godinu i projekcije za 2022. i 2023. godinu donesen je na 27. sjednici Općinskog vijeća Općine Martijanec održanoj dana 27. studenog 2020. godine (Službeni vjesnik Varaždinske županije br. 81/20).

**2. Bilješke uz Izvještaj o prihodima i rashodima, primicima i izdacima**

**Bilješka br. 1 -** Prihodi /rashodi

Ukupni prihodi i primici (AOP 632) u izvještajnom razdoblju su ostvareni u iznosu od 1.838.978 kn ili 6,20 % manje u odnosu na ostvarenje u prethodnoj godini. Unutar ukupnih prihoda i primitaka, prihodi poslovanja u razdoblju od I-III. mjeseca ostvareni su u iznosu od 1.838.549 kn i manji su za 100.046 kn u odnosu na prethodnu godinu ili 5,16 %, prihodi od prodaje nefinancijske imovine ostvareni su u iznosu od 429 kn i manji su u odnosu na prethodnu godinu za 22.481 kn ili 98,13%, dok primici nisu ostvareni. U strukturi ukupno ostvarenih prihoda i primitaka, 99,98% čine prihodi poslovanja, a 0,02% prihodi od prodaje nefinancijske imovine.

Ukupni rashodi i izdaci (AOP 633) u izvještajnom razdoblju su izvršeni u iznosu od 1.175.451 kn ili 61,14% manje u odnosu na izvršenje u prethodnoj godini. Unutar ukupnih rashoda i izdataka, rashodi poslovanja u razdoblju od I-III. mjeseca izvršeni su u iznosu od 960.753 kn i viši su za 87.430 kn ili 10,01% u odnosu na prethodnu godinu, a rashodi za nabavu nefinancijske imovine izvršeni su u iznosu od 214.698 i manji su za 1.936.582 u odnosu na prethodnu godinu ili 90,02 %. U strukturi ukupno ostvarenih rashoda i izdataka, 81,73% čine rashodi poslovanja, 18,27% rashodi za nabavu nefinancijske imovine, dok izdaci nisu ostvareni.

**Bilješka br. 2 –** Prihodi poslovanja

Prihodi poslovanja (AOP 001) ostvareni su u iznosu 1.838.549 kn. U tablici koja slijedi daje se pregled ostvarenih prihoda poslovanja za razdoblje I-III 2021. godine.

Struktura ostvarenih prihoda poslovanja u izvještajnom razdoblju prikazana je u slijedećoj tabeli:

|  |  |  |
| --- | --- | --- |
| **OPIS** | **IZNOS (kn)** | **UDIO (%)** |
| Prihodi od poreza (61) | 881.339 | 47,94 |
| Pomoći iz inozemstva i od subjekata unutar općeg proračuna (63) | 659.517 | 35,87 |
| Prihodi od imovine (64) | 67.186 | 3,65 |
| Prihodi od upravnih i administrativnih pristojbi, pristojbi po posebnim propisima i naknada (65) | 220.504 | 11,99 |
| Prihodi od prodaje proizvoda i robe te pruženih usluga i prihodi od donacija (66) | 9.943 | 0,54 |
| Kazne, upravne mjere i ostali prihodi (68) | 60 | 0,01 |
| UKUPNO: | 1.838.549 | 100 |

Prihodi poslovanja, u odnosu na ostvarenje istog razdoblja prethodne godine bilježe smanjenje za 100.046 kn ili 5,16%. U strukturi ovih prihoda najznačajniju stavku čine porezni prihodi s udjelom od 47,94%, slijede pomoći iz inozemstva i od subjekata unutar općeg proračuna s udjelom 35,87%, zatim prihodi od upravnih i administrativnih pristojbi i po posebnim propisima s udjelom 11,99%, zatim prihodi od imovine s udjelom od 3,65%, zatim, zatim prihodi od prodaje proizvoda i robe te pruženih usluga i prihodi od donacija s udjelom od 0,54 % te kazne, upravne mjere i ostali prihodi s udjelom od 0,01%.

Prihodi od poreza (AOP 002) ostvareni su u iznosu od 881.339 kn što, u odnosu na ostvarenje prethodne godine, predstavlja smanjenje od 46,06%. Prihodi od poreza uključuju: prihode od poreza i prireza na dohodak, prihode od poreza na imovinu te prihode od poreza na robu i usluge. Prihodi od poreza i prireza na dohodak (AOP 003) u izvještajnom razdoblju su ostvareni u iznosu od 839.259 kn i bilježe pad za 47,25% u odnosu na prethodnu godinu. Najveći utjecaj na smanjenje imao je porez i prirez na dohodak od nesamostalnog rada koji je u odnosu na prethodnu godinu manji za 771.564 i to zbog razloga što više nema sredstva fiskalnog izravnanja koji su se knjižili na konto 6111 – Porez i prirez na dohodak od nesamostalnog rada, nego Općina dobiva kompenzacijsku mjeru koja se knjiži na konto 6331 – Tekuće pomoći proračunu iz drugih proračuna i izvanproračunskim korisnicima.

Porezi na imovinu (AOP 018) u izvještajnom razdoblju su ostvareni u iznosu od 39.692 kn i veći su za 4.605 kn od ostvarenja prethodne godine, a odnose se na prihode od poreza na promet nekretnina i na porez na korištenje javne površine.

Porezi na robu i usluge (AOP 024), kojeg čine porez na potrošnju alkoholnih i bezalkoholnih pića i porez na tvrtku odnosno naziv, ostvareni su u iznosu od 2.388 kn i manji su za 5.427 kn ili 69,44% od istog razdoblja protekle godine, a smanjeni su zbog zatvaranja ugostiteljskih objekata uslijed pandemije koronavirusa.

Pomoći od inozemstva i od subjekata unutar općeg proračuna (AOP 045) u izvještajnom razdoblju ostvarene su u iznosu od 659.517 kn. U odnosu na prethodnu godinu radi se o povećanju od 592.147 kn ili 878,94 %. Do tako velikog povećanja došlo je zbog toga što Općina dobiva kompenzacijsku mjeru koja se knjiži na 6331 – Tekuće pomoći proračunu iz drugih proračuna i izvanproračunskim korisnicima, umjesto sredstva fiskalnog izravnanja koji se je knjižio na 6111 – Porez i prirez na dohodak od nesamostalnog rada.

Prihodi od imovine (AOP 077) u izvještajnom razdoblju su ostvareni u iznosu od 67.186 kn ili 3,66% manje u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine. Prihodi od financijske imovine (AOP 078) u izvještajnom razdoblju su ostvareni u iznosu od 7 kn i manji su za 22,22% u odnosu na ostvarenje u prethodnoj godini, a odnosi se na pripis pasivne kamate. Prihodi od nefinancijske imovine (AOP 86) u izvještajnom razdoblju su ostvareni u iznosu od 67.179 kn i manji su za 3,66% u odnosu na ostvarenje u prethodnoj godini. Smanjenje je vidljivo u prihodima od zakupa i iznajmljivanja imovine koji su ostvareni u manjem iznosu zbog toga što zbog koronavirusa su zabranjena bila okupljana i slavlja i samim time nisu bili iznajmljeni ni prostori.

Prihodi od upravnih i administrativnih pristojbi po posebnim propisima i naknade (AOP 101) u izvještajnom razdoblju su ostvareni u iznosu 220.504 kn i veći su u odnosu na prethodnu godinu za 69.440 kn ili 45,97%. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada. Upravne i administrativne pristojbe (AOP 102) u izvještajnom razdoblju su ostvarene u iznosu od 45.330 kn i bilježe smanjenje za 19,56%. Prihodi po posebnim propisima ostvareni su u iznosu od 39.531 kn i bilježe povećanje od 792,15%. Najveći utjecaj na povećanje imao je doprinos na šume koji je veći za 37.768 kn, a prihodi vodnog gospodarstva su za 74,99% manji u odnosu na prošlu godinu. Doprinose za šume obračunavaju Hrvatske šume te nemaju ujednačenu dinamiku.

Prihodi s osnova komunalnog doprinosa i naknade (AOP 115) u izvještajnom razdoblju ostvareni su u iznosu od 135.643 kn i bilježe porast od 50,25% u odnosu na isto razdoblje u 2020. godini. Općina kontinuirano provodi mjere na pronalaženju novih obveznika plaćanja komunalne naknade koji do sada nisu bili evidentirani u sustavu Općine. Za dospjela, a neplaćena potraživanja po osnovi komunalne naknade i komunalnog doprinosa, kontinuirano se poduzimaju mjere naplate, ali i mjere kojima se obveznicima u teškoćama olakšava otplata duga u obrocima.

Prihodi od prodaje proizvoda i robe te pruženih usluga i prihodi od donacija te povrati po protestnim jamstvima (AOP 119) smanjeni su za 36,04% zbog smanjenih tekućih donacija.

Kazne, upravne mjere i ostali prihodi (AOP 134) u izvještajnom razdoblju ostvareni su u ukupnom iznosu od 60 kn i manje su za 974 kn ili 94,20 % u odnosu na ostvarenje u prethodnoj godini.

**Bilješka br. 3** - AOP 148 RASHODI POSLOVANJA

Rashodi poslovanja (AOP 146) izvršeni su u iznosu 960.753 kn. U tablici koja slijedi daje se pregled izvršenih rashoda poslovanja za razdoblje I-III 2021. godine.

|  |  |  |  |
| --- | --- | --- | --- |
| **OPIS** | **AOP** | **IZNOS (kn)** | **UDIO (%)** |
| Rashodi za zaposlene (31) | 147 | 245.109 | 25,51 |
| Materijalni rashodi (32) | 158 | 284.975 | 29,66 |
| Financijski rashodi (34) | 191 | 1.269 | 0,13 |
| Subvencije (35) | 210 | 12.958 | 1,35 |
| Pomoći dane u inozemstvo i unutar općeg proračuna (36) | 219 | 206.844 | 21,53 |
| Naknade građanima i kućanstvima na temelju osiguranja i druge naknade (37) | 247 | 97.559 | 10,16 |
| Ostali rashodi (38) | 258 | 112.039 | 11,66 |
| UKUPNO: |  | 960.753 | 100 |

U strukturi rashoda poslovanja najznačajniju stavku čine materijalni rashodi s udjelom od 29,66%, slijede rashodi za zaposlene s udjelom 25,51, zatim pomoći dane u inozemstvo i unutar općeg proračuna s udjelom 21,53%, zatim ostali rashodi s udjelom od 11,66 %, zatim naknade građanima i kućanstvima na temelju osiguranja i druge naknade s udjelom od 10,16% . Subvencije participiraju u rashodima poslovanja s udjelom 1,35% dok financijski rashodi čine 0,13% ukupnih rashoda poslovanja.

Rashodi za zaposlene (AOP 147) u izvještajnom razdoblju su izvršeni u iznosu 245.109 kn i u odnosu na prethodnu godinu bilježe povećanje za 44,40% zbog godišnjeg povećanja osnovice za obračun plaće i većeg broja zaposlenih u odnosu na prethodnu godinu. Rashodi za zaposlene obuhvaćaju plaće (bruto), doprinose na plaće i ostale rashode za zaposlene.

Materijalni rashodi (AOP 158) u izvještajnom razdoblju izvršeni su u iznosu od 284.975 kn i u odnosu na prethodnu godinu bilježe pad od 29,36%. Materijalni rashodi obuhvaćaju: naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa te ostale nespomenute rashode poslovanja. Najveće smanjenje bilježe rashodi energije zato jer zbog zabrana okupljanja nisu korišteni neki općinski prostori, a samim time nisu ni potrošeni energenti. Usluge promidžbe i informiranja povećane su zbog povećanja objava akata u službenom vjesniku, intelektualne i osobne usluge zbog povećanog broja izrađenih elaborata za potrebe Općine te usluge tekućeg i investicijskog održavanja zbog povećanja potrebe za održavanjem objekata, postrojenja i opreme.

Financijski rashodi (AOP 191) u izvještajnom razdoblju su izvršeni su u iznosu 1.269 kn i bilježe smanjenje za 24,61% u odnosu na izvršenje u prethodnoj godini, a obuhvaćaju bankarske usluge.

Subvencije (AOP 210) su izvršene u iznosu od 12.958 kn i smanjene su za 6.582 kn ili 33,67% u odnosu na isto razdoblje protekle godine, a odnose se na sufinanciranje odvoza biorazgradivog otpada i smanjene su zbog toga što su obuhvaćena samo 2 računa jer račun za 03. mjesec nije još došao i bit će obuhvaćen u sljedećem razdoblju.

Naknade građanima i kućanstvima na temelju osiguranja i druge naknade (AOP 247) u izvještajnom razdoblju su izvršene u iznosu od 97.559 kn, tj. bilježe smanjenje od 45,08% u odnosu na izvršenje prethodne godine i najvećim dijelom se odnose na naknade građanima i kućanstvima u novcu.

Ostali rashodi (AOP 258) iznose 112.039 kn što je za 10.744 kn više u odnosu na prethodnu godinu ili 10,61%. Rashodi su veći u odnosu na prošlu godinu zbog kapitalne pomoći za izgradnju reciklažnog dvorišta.

**Bilješka br. 4** - AOP 292 PRIHODI OD PRODAJE NEFINANCIJSKE IMOVINE

Prihodi od prodaje nefinancijske imovine (AOP 292) ostvareni su u iznosu 429 kn što u odnosu na prethodnu godinu, čini smanjenje od 98,13%. Ova skupina uključuje ostvarene prihode od otplate stanova te prihode od prodanog zemljišta po raspisanom natječaju. U ovoj godini nismo ostvarili prihode od prodanog zemljišta.

**Bilješka br. 5** - AOP 344 RASHODI ZA NABAVU NEFINANCIJSKE IMOVINE

Rashodi za nabavu proizvedene dugotrajne imovine (AOP 344) u izvještajnom razdoblju su izvršeni u iznosu od 214.698 kn ili za 1.936.582 kn manje u odnosu na izvršenje u prethodnoj godini. Rashodi za nabavu neproizvodne dugotrajne imovine iznose 80.121 kn i odnose se na kupnju nekretnine od Zadravec Anice.

Rashodi za nabavu proizvodne dugotrajne imovine iznose 13. 477 kn i odnose se na:

* tehničku dokumentaciju za izgradnju dječjeg igrališta uz dječji vrtić,
* izgradnju projektne dokumentacije za rekonstrukciju šumske prometnice NC –V. Vinogradskog odvojka
* računalo
* kombinirani kontejner.

**3. Bilješke uz Izvještaj o obvezama**

**Bilješka br. 1**

Stanje obveza na početku izvještajnog razdoblja u obrascu Izvještaj o obvezama (AOP 001) iznosi 1.493.643 kn.

**Bilješka br. 2**

Stanje obveza na kraju izvještajnog razdoblja (AOP 038) 1.589.490 kn od čega stanje dospjelih obveza na kraju izvještajnog razdoblja (039) iznosi 28.364 kn, a sastoje se od slijedećih obveza:

* I –KSO d.o.o. – obveza za konzultantske usluge
* HRVATSKE VODE – obveze za naknadu za uređenje voda

Stanje nedospjelih obveza na kraju izvještajnog razdoblja (AOP 097) iznosi 1.561.126 kn. Glavninu tih obveza čini obveza po izdanom rješenju Hrast-Export-Puklavec za izračunatu naknadu za zadržavanje nezakonito izgrađenih zgrada i obveza za plaćanje za prikupljenu NUV.

U Martijancu, 09.04.2021.

 OPĆINSKI NAČELNIK

 Dražen Levak, dipl.iur.